21/05/2018 | Administración LocalMunicipal
Abegondo
Aprobación definitiva da Ordenanza IVTM

O Concello Pleno, en sesión ordinaria celebrada o día 15 de marzo de 2018, adoptou o acordo de aprobar inicialmente a modificación da ORDENANZA FISCAL REGULADORA DO IMPOSTO SOBRE VEHÍCULOS DE TRACCIÓN MECÁNICA (IVTM). Na data 23 de marzo de 2018 foi publicado o anuncio da aprobación inicial no Boletín Oficial da Provincia da Coruña (BOP núm.57) e no taboleiro municipal de anuncios por un prazo de trinta días, sen que se producisen reclamacións. Ao non presentarse reclamacións durante o prazo de exposición ao público, queda elevado a definitivo o acordo plenario inicial, cuxo texto íntegro se fai público, para o seu xeral coñecemento e en cumprimento do disposto no artigo 70.2 da Lei 7/1985, do 2 de abril, reguladora das bases do réxime local. De conformidade co establecido no art.59.1 do Real Decreto Lexislativo 2/2004, do 5 de marzo, que aproba o Texto refundido da Lei Reguladora das Facendas Locais, o Imposto sobre Vehículos de Tracción Mecánica é un tributo de imposición obrigatoria que se esixirá de acordo con dita Lei e as disposicións que a desenvolven. Ao abeiro do disposto no art.106 da Lei 7/85, do 2 de abril, Reguladora das Facendas Locais, o Concello de Abegondo procede a aprobar a presente Ordenanza Fiscal que ten por obxecto regular aqueles aspectos que a Lei remite á súa determinación por parte da Corporación. O imposto esixirase de acordo co cadro de tarifas establecido no artigo 95.1 do TRLRFL, que se incrementará, dentro dos límites permitidos polo artigo 95.4 da referida lei, nos seguintes coeficientes: 3.1.–Estarán exentos do imposto: a) Os vehículos oficiais do Estado, comunidades autónomas e entidades locais adscritos á defensa nacional ou á seguridade cidadá. b) Os vehículos de representacións diplomáticas, oficinas consulares, axentes diplomáticos e funcionarios consulares de carreira acreditados en España, que sexan súbditos dos respectivos países, externamente identificados e a condición de reciprocidade na súa extensión e grado. Así mesmo, os vehículos dos organismos internacionais con sé ou oficina en España e dos seus funcionarios ou membros con estatuto diplomático. c) Os vehículos respecto dos que así se derive do desposto en tratados ou convenios internacionais. d) As ambulancias e demáis vehículos directamente destinados á asistencia sanitaria ou ó traslado de feridos ou enfermos. e) Os vehículos para persoas de mobilidade reducida a que se refire o apartado A do Anexo II do Regulamento Xeral de Vehículos, aprobado polo Real Decreto 2822/1998, de 23 de decembro. Así mesmo, estarán exentos vehículos matriculados a nome de persoas con discapacidade para o seu uso exclusivo. Esta exención aplicaráse en tanto se manteñan ditas circunstancias, tanto aos vehículos conducidos por persoas con discapacidade como aos destinados ao seu transporte. As exencións previstas nos dous parágrafos anteriores non resultarán aplicables ós suxeitos pasivos beneficiarios delas por máis dun vehículo simultaneamente. A efectos do disposto neste parágrafo, considéranse persoas con discapacidade quen teña está condición legal en grao igual ou superior ó 33%, conforme ao disposto na Lei 51/2003, de 2 de decembro, de igualdade de oportunidades, non discriminación e accesibilidade universal das persoas con discapacidade f) Os autobuses, microbuses e demáis vehículos destinados ou adscritos ó servizo de transporte público urbán, sempre que teñan unha capacidade que exceda de nove plazas, incluida a do conductor. g) Os tractores, remolques e semirremolques e maquinaria provistos de Cartilla de Inspección Agrícola.3.2.–Para poder aplicar as exencións a que se refiren os parágrafos e) e g) do apartado 1 deste artigo, os interesados deberán instar a súa concesión indicando as características do vehículo, a súa matrícula e a causa do beneficio, e achegar a seguinte documentación: – Certificado de minusvalía emitido polo órgano competente, no que conste o grao ou clase. – Fotocopia do permiso de conducción do discapacitado – Fotocopia do permiso de circulación a nome do discapacitado – Fotocopia da póliza do seguro na que figure o discapacitado como conductor habitual – Fotocopia do DNI – Fotocopia da ficha técnica do vehículo – Certificado de minusvalía emitido polo órgano competente, no que conste o grao ou clase. – Fotocopia do DNI do minusválido e do conductor habitual do vehículo – Fotocopia do permiso de circulación a nome do conductor habitual do vehículo – Fotocopia da póliza de seguro do vehículo na que figure o seu conductor habitual. – Fotocopia da ficha técnica do vehículo No caso de presentación de fotocopias, exhibiráse o orixinal. As exencións que se concedan en calquera dos dous supostos anteriores, non serán aplicables ós suxeitos pasivos beneficiarios das mesmas por máis dun vehículo simultaneamente. En caso de presentar a solicitude de exención con posterioridade ó devengo do imposto, a concesión da exención terá efectos dende o periodo impositivo seguinte ao da solicitude. – Fotocopia de permiso de circulación, que debe figurar a nome da mesma persoa que conste na cartilla de inspección agrícola. – Na cartilla de inspección agrícola e no permiso de circulación constará como domicilio o concello de Abegondo.4.1.–Os suxeitos pasivos que teñan ao seu nome o vehículo, poderán solicitar unha bonificación do 100% na cota do imposto, cando o vehículo esta catalogado de histórico ou teña unha antigüidade mínima de 25 anos, contados a partir da data de fabricación. Si esta non se coñecera, tomarase como tal a da súa primeira matriculación ou, no seu defecto, a data na que o correspondente tipo ou variante se deixou de fabricar. A bonificación establecida no apartado anterior será de natureza reglada a terá carácter rogado, debendo ser solicitada expresamente polo suxeito pasivo ante o Concello acompañando a documentación acreditativa que en todo caso será como mínimo a seguinte: – Fotocopia da ficha técnica do vehículo. – Fotocopia de permiso de circulación. – Fotocopia do permiso de conducir. – Certificado de fabricación, primeira matriculación ou data en que se deixou de fabricar. A concesión da presente bonificación terá efectos a partir do exercicio seguinte a aquel no que se solicite.4.2.–Os vehículos das clases turismos, camións, furgóns, furgonetas, vehículos mixtos adaptables, autobuses e autocares, gozarán nos termos seguintes, dunha bonificación na cota do imposto, en función das características dos motores, a clase de combustible que consuma o vehículo e a incidencia da combustión no medio ambiente, sempre que se cumpra algún dos seguintes requisitos: a) Que se trate de vehículos híbridos (motor eléctrico-gasolina, eléctrico-diesel ou eléctrico-gas) que estean homologados de fábrica, incorporando dispositivos catalizadores, axeitados á súa clase e modelo que minimicen as emisións contaminantes. Estes vehículos gozarán dunha bonificación do 25% na cota do imposto durante seis anos naturais desde a súa primeira matriculación, incluido o ano desta. b) Que se trate de vehículos novos clasificados como turismos de motor gasolina ou diesel cuxas emisións de CO2 non superen os 120 gr/km. Estes vehículos gozarán dunha bonificación do 25% na cota do imposto durante catro anos desde a súa primeira matriculación, incluido o ano desta. c) Que se trate de vehículos de motor eléctrico e/ou de emisións nulas (neste suposto estarán incluidos as motocicletas e ciclomotores). Estes vehículos gozarán dunha bonificación do 50% da cota con carácter indefinido, en tanto manteñan as circunstancias de motor e emisións sinaladas. d) Que se trate de vehículos que utilicen como combustible biogás, gas natural comprimido, metano, metanol, hidrógeno e GLP ou mixtos-GLP-gasolina en motores de ciclo OTTO, tanto implantados de fábrica como posteriormente, sempre certificando a súa implantación por organismos ou empresas homologadas para devandito fin. Estes vehículos gozarán dunha bonificación do 25% na cota en tanto utilicen os combustibles citados. Para poder gozar das anteditas bonificacións, os interesados deberán instar a súa concesión presentando a seguinte documentacion: – Fotocopia do permiso de conducción – Fotocopia do permiso de circulación – Fotocopia da ficha técnica do vehículo – Documentación acreditativa dos requisitos dos motores e tipo de combustible. As bonificacións regladas no presente apartado non son aplicables simultáneamente. A concesión da presente bonificación terá efectos a partir do exercicio seguinte a aquel no que se solicite. A presente ordenanza fiscal foi aprobada polo Pleno do Concello en sesión celebrada o 15/03/2018, entrará en vigor ao día seguinte da súa publicación no BOP, e será de aplicación a partir do 1 de xaneiro de 2019, permanecendo en vigor ata a súa modificación ou derrogación expresa.” O que se fai público para os efectos previstos na citada lexislación. Abegondo, 11 de maio de 2018. O alcalde José Antonio Santiso Miramontes